
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 661 


23 Μαΐου 2000 


ΑΠΟΦΑΣΕΙ Σ 

Αρίθ.Α3α/οικ.876 (1) 

Καθορισμός του τρόπου οργάνωσης και λειτουργίας των 
Μονάδων Ψυχοκοινωνικής Αποκατάστασης (Οικοτρο¬ 
φεία, Ξενώνες) και των Προγραμμάτων Προστατευμέ- 
νων Διαμερισμάτων του άρθρου 9του Ν. 2716/99. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΥΓΕΙΑΣ ΚΑΙ ΠΡΟΝΟΙΑΣ 

Εχοντες υπόψη: 

1. Τις διατάξεις του Ν. 2716/1999 (ΦΕΚ 96/Α717.5.99) 
"Ανάπτυξη και εκσυγχρονισμός των υπηρεσιών ψυχικής 
υγείας και άλλες διατάξεις". 

2. Τις διατάξεις του Π.Δ. 138/92 (ΦΕΚ 68/Α722.4.92) "Ορ¬ 
γανισμός του Υπουργείου Υγείας και Πρόνοιας" όπως έχει 
τροποποιηθεί και ισχύει σήμερα. 

3. Τις διατάξεις των οργανισμώντων ειδικών Ψυχιατρικών 
Νοσοκομείων και των Γενικών Νοσοκομείων. 

4. Την αρ.1039386/441/Α006/21.4.2000 κοινή Απόφαση 
του Πρωθυπουργού και του Υπουργού Εθνικής Οικονομίας 
και Οικονομικών "Ανάθεση αρμοδιοτήτων στον Υφυπουργό 
Οικονομικών Γεώργιο Δρύ" (Φ.Ε.Κ.571/Β7 21.4.2000). 

5. Την υπ’αριθμ. Δ1α/οικ.11443/7.6.99 απόφασή μας με 
την οποία συγκροτήθηκε ομάδα εργασίας για τον καθορι¬ 
σμό των προϋποθέσεων και του τρόπου οργάνωσης και λει¬ 
τουργίας των αρχών και της στελέχωσης των ξενώνων, οι¬ 
κοτροφείων και προστατευμένων διαμερισμάτων. 

6. Τις διατάξεις της παρ.2 του άρθρου 1 του Ν.2469/97 
(Φ.Ε.Κ. 38/Α797) και το γεγονός ότι από τις διατάξεις της 
απόφασης αυτής δεν προκαλείται πρόσθετη δαπάνη. 

ΑΠΟΦΑΣΙΖΟΥΜΕ 

Καθορίζουμε τις αρχές, τις προϋποθέσεις, τη στελέχωση, 
τον τρόπο οργάνωσης και λειτουργίας των Μονάδων Ψυχο- 
κοινωνικής Αποκατάστασης και των Προγραμμάτων Προστα¬ 
τευμένων Διαμερισμάτων του άρθρου 9 του Ν. 2719/99 για 
άτομα με ψυχικές διαταραχές και νοητική υστέρηση με δευτε¬ 
ρογενείς ψυχικές διαταραχές ως κατωτέρω, αποφασίζουμε: 

ΚΕΦΑΛΑΙΟ Α 

ΑΡΧΕΣ ΚΑΙ ΠΡΟΫΠΟΘΕΣΕΙΣ 
Άρθρο 1 
Αρχές 

Οι Μονάδες Ψυχοκοινωνικής Αποκατάστασης και τα Προ¬ 


γράμματα Προστατευμένων Διαμερισμάτων του άρθρου 9 
του Ν. 2716/99 διέπονται και εφαρμόζουντις ακόλουθες αρ¬ 
χές: 

α. Τις αρχές που ορίζονται στην παρ. 2, του άρθρου 1 του 
Ν. 2716/99. 

β. Την προστασία των δικαιωμάτων των ατόμων με ψυχι¬ 
κές διαταραχές όπως αυτά αναφέρονται στο άρθρο 2 παρ. 
3 του Ν. 2716/99 καθώς και κάθε άλλου συνταγματικού τους 
δικαιώματος ως πολιτών. 

γ. Τις αρχές και τους στόχους της Συναινετικής Διακήρυ¬ 
ξης για την Ψυχοκοινωνική Αποκατάσταση του Παγκόσμιου 
Οργανισμού Υγείας και της Παγκόσμιας Εταιρείας Ψυχο- 
κοινωνικής Αποκατάστασης, όπως αυτή δημοσιεύθηκε 
στην 1Λ/ΗΟ/ΜΝ Η/Μ Νϋ/96.2 έκδοση του Παγκόσμιου Οργα¬ 
νισμού Υγείας. 

Άρθρο 2 
Προϋποθέσεις 

Απαραίτητες προϋποθέσεις για τη λειτουργία των Μονά¬ 
δων Ψυχοκοινωνικής Αποκατάστασης (Οικοτροφεία, Ξενώ¬ 
νες) και των Προγραμμάτων Προστατευμένων Διαμερισμά¬ 
των, είναι οι ακόλουθες: 

Α. Για τις Μονάδες Ψυχοκοινωνικής Αποκατάστασης που 
συνιστώνται σύμφωνα με τις διατάξεις της παρ. 3 του άρ¬ 
θρου 9 του Ν. 2716/99 και τα προγράμματα Προστατευμέ¬ 
νων Διαμερισμάτων που υλοποιούνται σύμφωνα με τις δια¬ 
τάξεις της παρ. 4 του ιδίου άρθρου, 
α) Σύσταση της μονάδας 
β) Σύσταση των θέσεων προσωπικού 
γ) Εξασφάλιση της κτιριακής υποδομής και του απαραί¬ 
τητου εξοπλισμού 

δ) Ορισμός του επιστημονικού υπευθύνου 
ε) Διορισμός του προσωπικού ή εξασφάλιση της πολυ- 
κλαδικής θεραπευτικής ομάδας από το προσωπικό που ήδη 
υπηρετεί στον φορέα, για τον οποίο συστήνεται ο ξενώνας 
ή το οικοτροφείο, ή εγκρίνεται το πρόγραμμα προστατευ¬ 
μένων διαμερισμάτων. 

στ) Λειτουργική διασύνδεση της μονάδας ή των προστα¬ 
τευμένων διαμερισμάτων με άλλες υπηρεσίες του Τομέα. 

Β. Για τις Μονάδες Ψυχοκοινωνικής Αποκατάστασης και 
τα Προγράμματα Προστατευμένων Διαμερισμάτων, που 
ιδρύονται και λειτουργούν σύμφωνα με τις διατάξεις του 
άρθρου 11 του νόμου 2716/1999, οι προϋποθέσεις και τα δι- 
καιολογητικά για την άδεια λειτουργίας τους ορίζονται ειδι¬ 
κότερα στην από τη διάταξη της παρ. 4 του ιδίου άρθρου 
προβλεπόμενη υπουργική απόφαση. 


















8398 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΚΕΦΑΛΑΙΟ Β 

ΜΟΝΑΔΕΣ ΚΑΙ ΠΡΟΓΡΑΜΜΑΤΑ 
ΨΥΧΟΚΟΙΝΩΝΙΚΗΣ ΑΠΟΚΑΤΑΣΤΑΣΗΣ 
Αρθρο 3 
Ξενώνες 

1. Ο ξενώνας ως Μονάδα Ψυχοκοινωνικής Αποκατάστα¬ 
σης φιλοξενεί άτομα με ψυχικές διαταραχές και σοβαρά 
ψυχοκοινωνικά προβλήματα για διαβίωση, θεραπεία και 
υποστήριξη ύστερα από αίτησή τους και με τη σύμφωνη 
γνώμη του θεράποντος ψυχιάτρου ή της θεραπευτικής ψυ¬ 
χιατρικής ομάδας με σκοπό την επίτευξη ικανοποιητικού 
βαθμού ανεξάρτητης λειτουργίας τους στην κοινότητα. 

Ειδικότερα στους ξενώνες φιλοξενούνται άτομα με ψυχι¬ 
κές διαταραχές που δεν έχουν οικογενειακό περιβάλλον, ή 
άτομα που κρίνεται ότι είναι θεραπευτική η προσωρινή απο¬ 
μάκρυνσή τους από το περιβάλλον της οικογένειας τους ή 
που χρειάζονται μια περίοδο προσαρμογής και επανεκπαί¬ 
δευσης για την ζωή στην κοινότητα. 

Η λειτουργία του ξενώνα είναι ανοικτή στην κοινωνία και 
προσομοιάζει με οικογενειακό περιβάλλον. 

Η δυναμικότητα του ξενώνα δεν μπορεί να υπερβαίνει τα 
15 άτομα. 

2. Οι ξενώνες διαβαθμίζονται ανάλογα με το χρόνο παρα¬ 
μονής των ατόμων με ψυχικές διαταραχές και του βαθμού 
υποστήριξης αυτών, σε: 

- Βραχείας διάρκειας παραμονής: όπου παρέχεται φιλο¬ 
ξενία μέχρι 8 μήνες και εφαρμόζεται πρόγραμμα υψηλού 
βαθμού υποστήριξης. 

- Μέσης διάρκειας παραμονής : όπου παρέχεται φιλοξε¬ 
νία μέχρι 20 μήνες και εφαρμόζεται πρόγραμμα υψηλού 
έως μέσου βαθμού υποστήριξης. 

- Μακράς διάρκειας παραμονής: όπου παρέχεται φιλοξε¬ 
νία μέχρι 36 μήνες και εφαρμόζεται πρόγραμμα μέσου έως 
χαμηλού βαθμού υποστήριξης. 

Αλλαγή της ανωτέρω διαβάθμισης μπορεί να γίνει με τεκ¬ 
μηριωμένη εισήγηση του Επιστημονικού Υπευθύνου καιτης 
διοίκησης του φορέα στην οποία ανήκει η Μονάδα Ψυχο- 
κοινωνικής Αποκατάστασης στην Τομεακή Επιτροπή Ψυχι¬ 
κής Υγείας και έγκριση από την Δ/νση Ψυχικής Υγείας. 

3. Οι ξενώνες ανάλογα με το χώρο εγκατάστασής τους χω¬ 
ρίζονται σε ενδονοσοκομειακούς και εξωνοσοκομειακούς 

Οι ενδονοσοκομειακοί ξενώνες βρίσκονται μέσα στο χώ¬ 
ρο του νοσοκομείου, είναι βραχείας και μέσης διάρκειας 
παραμονής, έχουν υψηλό έως μέσο βαθμό υποστήριξης και 
σε αυτούς γίνεται η προετοιμασία για τη μετάβαση των ατό¬ 
μων με ψυχικές διαταραχές που νοσηλεύονται σε ψυχιατρι¬ 
κά τμήματα Ψυχιατρικών ή Γενικών Νοσοκομείων στους 
εξωνοσοκομειακούς ξενώνες. Οι εξωνοσοκομειακοί ξενώ¬ 
νες βρίσκονται στην κοινότητα , είναι βραχείας, μέσης και 
μακράς διάρκειας παραμονής και έχουν υψηλό ή μέσο ή χα¬ 
μηλό βαθμό υποστήριξης. 

4. Η υποστήριξη των ξενώνων διαβαθμίζεται ανάλογα με 
την παρουσία του προσωπικού στον ξενώνα ως εξής: 

Υψηλός βαθμός υποστήριξης: εικοσιτετράωρη παρουσία 
προσωπικού 

Μέσος βαθμός υποστήριξης: κατώτερη του εικοσιτετρα¬ 
ώρου παρουσία του προσωπικού και 

Χαμηλός βαθμός υποστήριξης: η κατά περίπτωση περιο¬ 
δική παρουσία του προσωπικού για την παρακολούθηση 
και υποστήριξη των ατόμων. 

Άρθρο 4 
Οικοτροφεία 

1. Το Οικοτροφείο είναι Μονάδα Ψυχοκοινωνικής Αποκα¬ 


τάστασης υψηλού βαθμού προστασίας, στο οποίο φιλοξε¬ 
νούνται για διαβίωση, θεραπεία και υποστήριξη άτομα με 
ψυχικές διαταραχές με σκοπό να διασφαλισθεί η παραμονή 
τους στην κοινότητα και η συνέχιση των σχέσεων των ατό¬ 
μων αυτών με τη ζωή και τη δράση της τοπικής κοινωνίας. 

Ο αριθμός των ατόμων που φιλοξενείτο Οικοτροφείο δεν 
ξεπερνά τους 25. Δεν υπάρχει περιορισμός στο χρόνο πα¬ 
ραμονής τους σε αυτό. 

Ειδικότερατα άτομα που διαμένουν στο Οικοτροφείο είναι: 
α) άτομα που χρειάζονται ψυχογηριατρική φροντίδα, 
β) άτομα με νοητική υστέρηση και δευτερογενείς ψυχικές 
διαταραχές, 

γ) άτομα που μπορούν να ζουν στην κοινότητα αλλά επει¬ 
δή έχουν χαμηλό βαθμό αυτοδυναμίας έχουν ανάγκη στε- 
γαστικής δομής υψηλής εποπτείας. 

2. Διαφοροποιήσεις των Οικοτροφείων, ανάλογα με την 
ηλικία, δύνανται να γίνουν στην περίπτωση που αναπτυ¬ 
χθούν πολλά Οικοτροφεία σε έναν Τομέα Ψυχικής Υγείας, 
μετά από εισήγηση του Επιστημονικά Υπευθύνου καιτης δι¬ 
οίκησης του φορέα που ανήκουν και γνώμη της Τομεακής 
Επιτροπής Ψυχικής Υγείας και με απόφαση του Υπουργού 
Υγείας-Πρόνοιας. Οι διαφοροποιήσεις των οικοτροφείων 
ανάλογα με την ηλικία των ατόμων που διαμένουν σ’ αυτά 
είναι: 

α. Οικοτροφείο νέων από 19-30 ετών 
β. Οικοτροφείο ενηλίκων από 31 - 55 ετών και 
γ. Οικοτροφείο από 56 ετών και άνω 

Άρθρο 5 

Προγράμματα Προστατευμένων Διαμερισμάτων 

1. Το προστατευμένο διαμέρισμα είναι χώρος στέγασης 
σε πολυκατοικίες ή μονοκατοικίες, ατόμων με ψυχικές δια¬ 
ταραχές ή νοητική υστέρηση με δευτερογενείς ψυχικές 
διαταραχές τα οποία έχουν αυξημένες αλλά όχι πλήρεις 
ικανότητες αυτοφροντίδας και αυτοεξυπηρέτησης. Ο αριθ¬ 
μός των ατόμων που διαμένουν στα προστατευμένα διαμε¬ 
ρίσματα δεν υπερβαίνει τα έξι. 

2. Η Ψυχοκοινωνική φροντίδα που παρέχεται στα άτομα 
που διαμένουν στα προστατευμένα διαμερίσματα έχει σκο¬ 
πό την επίτευξη της μεγαλύτερης δυνατής ανεξαρτησίας, 
αυτονομίας και αποτελεσματικότητάς τους, ώστε να λει¬ 
τουργήσουν στην κοινότητα με επιτυχία και στόχο την πλή¬ 
ρη αυτόνομη διαβίωση. 

Άρθρο 6 

Ξενώνες και Οικοτροφεία Παιδιών ή Εφήβων 

Οι ξενώνες και τα οικοτροφεία Παιδιών ή Εφήβων με ψυ¬ 
χικές διαταραχές ή νοητική υστέρηση με δευτερογενείς 
ψυχικές διαταραχές προσφέρουν θεραπευτικό περιβάλλον 
μακριά από την οικογένεια, όταν αυτό επιβάλλεται από τις 
συνθήκες θεραπείας τους και εφόσον δεν υπάρχει δυνατό¬ 
τητα, κατά την περίοδο εκείνη, τα άτομα αυτά να ενταχθούν 
σε Φιλοξενούσες Οικογένειες της παρ. 5 του άρθρου 9 του 
Ν.2716/99, όπως αυτό βεβαιώνεται από τον Επιστημονικό 
Υπεύθυνο στην αντίστοιχη Τομεακή Επιτροπή Ψυχικής 
Υγείας η οποία λαμβάνει και την τελική απόφαση. 

Οι ξενώνες και τα οικοτροφεία φιλοξενούν τα παιδιά και 
τους εφήβους για βραχύ ή μεγαλύτερο χρονικό διάστημα 
που προσδιορίζεται εκάστοτε από τον Επιστημονικό Υπεύ¬ 
θυνο σε συνεργασία με την αντίστοιχη Τομεακή Επιτροπή 
Ψυχικής Υγείας και μέχρις ότου ενηλικιωθούν. Μετά την 
ενηλικίωση η συνέχεια της φροντίδας παρέχεται σε κατάλ¬ 
ληλη Μονάδα Ψυχικής Υγείας μετά από απόφαση της Το¬ 
μεακής Επιτροπής Ψυχικής Υγείας. 

Οι ξενώνες και τα οικοτροφεία φιλοξενούν ενδεικτικά: 
*Παιδιά προσχολικής ηλικίας με προβλήματα σωματικής 
κακοποίησης ή συναισθηματικής παραμέλησης. Ο αριθμός 
των παιδιών δεν υπερβαίνει τα 8-10. 

*Παιδιά λανθάνουσας ή προεφηβικής ηλικίας που προέρ¬ 
χονται από διαταραγμένες οικογένειες, οι οποίες δεν μπο¬ 
ρούν να ανταποκριθούν στις ανάγκες των παιδιών. Ο αριθ¬ 
μός των παιδιών δεν υπερβαίνει τα 15. 

*'Εφηβοι με παραπτωματική συμπεριφορά, με ψυχικές 
διαταραχές ή χωρίς σοβαρή ψυχική διαταραχή αλλά με σο¬ 
βαρά διαταραγμένους γονείς. Ο αριθμός των εφήβων δεν 
υπερβαίνει τους 10-12. 

Δεν επιτρέπεται η λειτουργία Ξενώνων ή Οικοτροφείων 
στους οποίους φιλοξενούνται παιδιά και έφηβοι μαζί. 

Άρθρο 7 

Ψυχοκοινωνική Αποκατάσταση 

1. Η Ψυχοκοινωνική Αποκατάσταση είναι μια διαδικασία, 
με την οποία παρέχονται οι δυνατότητες στα άτομα με ψυ¬ 
χικές διαταραχές ή νοητική υστέρηση με δευτερογενείς 
ψυχικές διαταραχές να επιτύχουν ένα όσο το δυνατόν κα¬ 
λύτερο επίπεδο ανεξάρτητης λειτουργίας τους στην κοινό¬ 
τητα. 

Οι εργαζόμενοι στην Ψυχοκοινωνική Αποκατάσταση 
οφείλουν να δραστηριοποιούνται στην επίτευξη των κατω¬ 
τέρω βασικών στόχων της: 

α. Βελτίωση των κοινωνικών ικανοτήτων των ατόμων με 
ψυχικές διαταραχές μέσω της αύξησης των κοινωνικών δε¬ 
ξιοτήτων τους και της απασχόλησης. 

β. Διαρκής βελτίωση της λειτουργικότητας των ατόμων 
και ελαχιστοποίηση των ανικανοτήτων και μειονεξιών τους. 

γ. Διασφάλιση της ποιότητας της ζωής και της αυτόνομης 
διαβίωσης στην κοινότητα. 

δ. Μείωση του στίγματος και των διακρίσεων. 

ε. Διασφάλιση της ποιότητας της φροντίδας για τα άτομα 
με ψυχικές διαταραχές. 

2. Κύριο εργαλείο για την εφαρμογή της Ψυχοκοινωνικής 
Αποκατάστασης είναι οι στεγαστικές δομές στην κοινότητα 
όπως αναφέρονται στο άρθρο 9του Ν.2716/99. 

Άρθρο 8 

Παρεχόμενες Υπηρεσίες 

1. Οι υπηρεσίες που παρέχονται κατά περίπτωση στην 
διαδικασία ψυχοκοινωνικής αποκατάστασης των φιλοξε- 
νουμένων ατόμων που διαμένουν σε Μονάδες Ψυχοκοινω- 
νικής Αποκατάστασης και σε Προστατευμένα Διαμερίσμα¬ 
τα και τις οποίες οφείλει να εξασφαλίζει ο Εσωτερικός Κα¬ 
νονισμός Λειτουργίας, είναι: 

1. φαρμακευτική αγωγή 

2. εκπαίδευση σε δεξιότητες ανεξάρτητης διαβίωσης και 
σε κοινωνικές δεξιότητες 

3. ψυχολογική στήριξη στους ίδιους και τις οικογένειές 
τους 

4. επαγγελματική εκπαίδευση και απασχόληση εφόσον η 
ηλικία τους το επιτρέπει 

5. συμμετοχή σε δίκτυο κοινωνικής υποστήριξης 

6. συμμετοχή σε δραστηριότητες ελεύθερου χρόνου 

7. προγράμματα εκπαίδευσης για το προσωπικό 

8. συνεχής αξιολόγηση των δραστηριοτήτων και ανάλο¬ 
γες ερευνητικές δραστηριότητες 

9. ανάπτυξη γραπτών προτύπων και δεικτών για τη δια¬ 
σφάλιση της ποιότητας της φροντίδας ψυχικής υγείας. 

10. προγράμματα ενημέρωσης της κοινότητας για την κα¬ 
ταπολέμηση του κοινωνικού στίγματος και των προκαταλή¬ 
ψεων που σχετίζονται με τις ψυχικές διαταραχές. 

Ο Επιστημονικά Υπεύθυνος και η Πολυκλαδική Θεραπευ¬ 
τική Ομάδα καταρτίζουν εξαμηνιαίο πρόγραμμα για κάθε 
μία από τις ανωτέρω παρεχόμενες υπηρεσίες καθώς επί¬ 


σης και Ατομικό Θεραπευτικό Πρόγραμμα για κάθε φιλοξε¬ 
νούμενο άτομο στο οποίο αποτυπώνονται τα ανωτέρω, και 
καταγράφονται λεπτομερώς και συστηματικά με την ενερ¬ 
γό συμμετοχή του ενδιαφερομένου στον ατομικό του φάκε¬ 
λο. Το Ατομικό Θεραπευτικό Πρόγραμμα αναθεωρείται 
τουλάχιστον κάθε εξάμηνο. 

Ανά εβδομάδα καταχωρείται στο φάκελο του κάθε ατό¬ 
μου κάθε είδους δραστηριότητά του μέσα και έξω από το 
χώρο κατοικίας είτε αυτή προβλέπεται στο Ατομικό Θερα¬ 
πευτικό Πρόγραμμα είτε όχι. 

Τα προγράμματα αυτά κατατίθενται στο Δ/ντή Ιατρικής 
Υπηρεσίας και στο Δ/ντή Νοσηλευτικής Υπηρεσίας του φο¬ 
ρέα στον οποίο ανήκει η Μονάδα Ψυχικής Υγείας και το 
Πρόγραμμα Προστατευμένου Διαμερίσματος οι οποίοι 
έχουν και την αρμοδιότητα ελέγχου από κοινού της πλή¬ 
ρους και ακριβούς εφαρμογής τους. 

ΚΕΦΑΛΑΙΟ Γ 
ΤΡΟΠΟΣ ΟΡΓΑΝΩΣΗΣ 
Άρθρο 9 

Πολυκλαδική Θεραπευτική Ομάδα 

1. Το σύνολο των εργαζομένων σε κάθε Μονάδα Ψυχο- 
κοινωνικής Αποκατάστασης και στα Προγράμματα Προ- 
στατευμένων Διαμερισμάτων που ανήκουν σε αυτήν αποτε¬ 
λεί την Πολυκλαδική Θεραπευτική Ομάδα. Η Πολυκλαδική 
Θεραπευτική Ομάδα ορίζεται με απόφαση του διοικούντος 
οργάνου του φορέα στον οποίο ανήκει η Μονάδα Ψυχοκοι- 
νωνικής Αποκατάστασης μετά από εισήγηση του Επιστημο¬ 
νικά Υπεύθυνου. Η σύνθεση του προσωπικού που απαρτίζει 
την Πολυκλαδική Θεραπευτική Ομάδα περιλαμβάνει ενδει¬ 
κτικά ψυχίατρο ή παιδοψυχίατρο (στις Μονάδες Ψυχοκοι- 
νωνικής Αποκατάστασης παιδιών και εφήβων), ψυχολόγο, 
κοινωνικό/ή λειτουργό, νοσηλευτή/τρια, επισκέπτη/τρια 
υγείας, εργοθεραπευτή/τρια, διοικητικό/ή υπάλληλο. Η Πο¬ 
λυκλαδική Θεραπευτική Ομάδα δύναται να πλαισιώνεται 
και με άλλες ειδικότητες κατά περίπτωση ή ανάλογα με το 
επιτελούμενο έργο, μετά από εισήγηση του Επιστημονικά 
Υπεύθυνου. 

2. Έργο της Πολυκλαδικής Θεραπευτικής Ομάδας είναι ο 
σχεδιασμός και η υλοποίηση όλων των ενεργειών για την 
επίτευξη των στόχων της Ψυχοκοινωνικής Αποκατάστασης 
όπως αναφέρονται στη Συναινετική Διακήρυξη μέσω των 
μεθόδων που περιγράφονται στην παρούσα απόφαση. Βα¬ 
σική αρχή λειτουργίας της Πολυκλαδικής Θεραπευτικής 
Ομάδας είναι η αμοιβαία, ισότιμη συνεργασία με σκοπό τη 
συμβολή της κάθε ειδικότητας στη σύνθεση του πολύπλευ¬ 
ρου έργου της Ψυχοκοινωνικής Αποκατάστασης 

3. Με απόφαση της διοίκησης του φορέα στον οποίο υπά¬ 
γεται η μονάδα και μετά από εισήγηση του Επιστημονικά 
Υπευθύνου ορίζεται εξωτερικός επόπτης με εξειδίκευση 
και εμπειρία σε θέματα δυναμικής της ομάδας για την ετή¬ 
σια εποπτεία του έργου της Πολυκλαδικής Θεραπευτικής 
Ομάδας. 

4. Η σύνθεση της Πολυκλαδικής Θεραπευτικής Ομάδας 
δεν μεταβάλλεται παρά μόνο με αιτιολογημένη εισήγηση 
του Επιστημονικού Υπεύθυνου ή με αίτημα του ενδιαφερο¬ 
μένου μέλους ή αποχώρησή του από το φορέα.. Η σταθε¬ 
ρότητα της σύνθεσης της Πολυκλαδικής Θεραπευτικής 
Ομάδας στις ειδικότητες και στα άτομα που έχουν οριστεί 
αποτελεί ευθύνη της Διοίκησης του φορέα στον οποίο ανή¬ 
κει η Μονάδα Ψυχοκοινωνικής Αποκατάστασης ή το Πρό¬ 
γραμμα Προστατευμένου Διαμερίσματος. Αναιτιολόγητη 




8400 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


αλλαγή αποτελεί παράβαση των διατάξεων της παρούσας 
απόφασης απάτη Διοίκηση. 

Άρθρο 10 

Επιστημονικός Υπεύθυνος 

1. Με απόφαση του διοικούντος οργάνου του φορέα, 
στον οποίο ανήκει η Μονάδα Ψυχοκοινωνικής Αποκατάστα¬ 
σης ή το Πρόγραμμα Προστατευμένου Διαμερίσματος, ορί¬ 
ζεται Επιστημονικός Υπεύθυνος σε κάθε Μονάδα Ψυχοκοι- 
νωνικής Αποκατάστασης ή Πρόγραμμα Προστατευμένων 
Διαμερισμάτων. Ο Επιστημονικός Υπεύθυνος ορίζεται με 
κριτήρια τη γνώση και εμπειρία του και την αποδοχή των αρ¬ 
χών που διατυπώνονται στο Κεφάλαιο Α' της παρούσας, 
αποδεικνυομένων κυρίως από την ενεργό συμμετοχή του 
σε αντίστοιχες δράσεις Ψυχοκοινωνικής Αποκατάστασης. 
Ο Επιστημονικός Υπεύθυνος προέρχεται από τις ειδικότη¬ 
τες που συνθέτουν και στελεχώνουν την Πολυκλαδική Θε¬ 
ραπευτική Ομάδα. 

2. Ο Επιστημονικός Υπεύθυνος έχει την ευθύνη συντονι¬ 
σμού και υλοποίησης του έργου της Πολυκλαδικής Θερα¬ 
πευτικής Ομάδας, όπως αυτό περιγράφεται ανωτέρω, την 
επιστημονική ευθύνη για τη λειτουργία της Μονάδας Ψυχο- 
κοινωνικής Αποκατάστασης και του Προγράμματος Προ¬ 
στατευμένου Διαμερίσματος γενικότερα και τη διασύνδεσή 
της με τις Μονάδες Ψυχικής Υγείας και την Τομεακή Επι¬ 
τροπή Ψυχικής Υγείας του Τομέα που ανήκει η Μονάδα Ψυ- 
χοκοινωνικής Αποκατάστασης ή το Πρόγραμμα Προστα¬ 
τευμένου Διαμερίσματος. 

Το αυτό πρόσωπο μπορεί να ορίζεται Επιστημονικός 
Υπεύθυνος σε περισσότερες από μία Μονάδες Ψυχοκοινω- 
νικής Αποκατάστασης ή Προγράμματα Προστατευμένων 
Διαμερισμάτων του ιδίου φορέα. 

Άρθρο 11 
Προσωπικό 

1. Οι θέσεις του προσωπικού των Ξενώνων και των Οικο¬ 
τροφείων συνιστώνται με Προεδρικό Διάταγμα σύμφωνα 
με τις διατάξεις της παρ. 3 του άρθρου 9 του Ν.2716/99. Το 
προσωπικό των Προγραμμάτων Προστατευμένων Διαμερι¬ 
σμάτων προέρχεται από το προσωπικό του φορέα στον 
οποίο ανήκουν τα προγράμματα αυτά. 

Ο εβδομαδιαίος χρόνος απασχόλησης (μερική ή πλήρης) 
και η κατανομή του χρόνου αυτού μέσα στο εικοσιτετράω¬ 
ρο κάθε μέλους του προσωπικού στη Μονάδα Ψυχοκοινω- 
νικής Αποκατάστασης ή το Πρόγραμμα Προστατευμένου 
Διαμερίσματος καθορίζεται από τον Επιστημονικό Υπεύθυ¬ 
νο σύμφωνα με τις ανάγκες που συσχετίζονται με το βαθμό 
υποστήριξης και λειτουργικότητας των ατόμων που διαμέ¬ 
νουν σ’αυτά. 

Ο αριθμός των εργαζομένων στις Μονάδες Ψυχοκοινωνι- 
κής Αποκατάστασης ή το Πρόγραμμα Προστατευμένων 
Διαμερισμάτων προσδιορίζεται από τον Επιστημονικά 
Υπεύθυνο ανάλογα με τη χρονική φάση της λειτουργίας 
τους, το βαθμό υποστήριξης και τη λειτουργικότητα των 
ατόμων που διαμένουν σ’ αυτά. Για τις Μονάδες Ψυχοκοι- 
νωνικής Αποκατάστασης ή τα Προγράμματα Προστατευμέ¬ 
νων Διαμερισμάτων του άρθρου 11 του Ν.2716/99 ο εβδο¬ 
μαδιαίος χρόνος απασχόλησης (μερική ή πλήρης) κάθε μέ¬ 
λους του προσωπικού τους η κατανομή του χρόνου αυτού 
μέσα στο εικοσιτετράωρο και ο αριθμός των εργαζομένων 
σ’ αυτές εγκρίνεται από την αντίστοιχη Τομεακή Επιτροπή 
Ψυχικής Υγείας στην οποία ανήκει η Μονάδα Ψυχικής Υγείας. 


2. Με ευθύνη του Επιστημονικά Υπεύθυνου διασφαλίζεται 
ότι οι ρόλοι των εργαζομένων εκτός των καθηκόντων που 
απορρέουν από την ειδικότητά τους συνδυάζονται και προ¬ 
σαρμόζονται στους αποκαταστασιακούς στόχους καθώς 
και στο χρόνο απασχόλησης (μερική ή πλήρης) στη Μονά¬ 
δα Ψυχοκοινωνικής Αποκατάστασης ή στο Πρόγραμμα 
Προστατευμένου Διαμερίσματος. 

3. Το μέλος της Πολυκλαδικής Θεραπευτικής Ομάδας 
που αναλαμβάνει να οργανώσει και να συντονίσει την φρο¬ 
ντίδα για τον ασθενή, όπως έχει σχεδιασθεί κατά την κα¬ 
τάρτιση του Ατομικού Θεραπευτικού Προγράμματος σύμ¬ 
φωνα με το άρθρο 8 της παρούσας, καλείται "πρόσωπο- 
αναφοράς" για τον ασθενή αυτό. 

Οι εργαζόμενοι σε Μονάδα Ψυχοκοινωνικής Αποκατά¬ 
στασης και Πρόγραμμα Προστατευμένου Διαμερίσματος 
οφείλουν να υπηρετούν το ρόλο του "προσώπου - αναφο¬ 
ράς" για τους διαβιούντες στις ανωτέρω Μονάδες και Προ¬ 
γράμματα. Ο Επιστημονικά Υπεύθυνος ορίζει από το σύνο¬ 
λο των εργαζομένων κάθε έναν, ανεξαρτήτως ειδικότητας, 
για ποιους συγκεκριμένους ασθενείς αναλαμβάνει το ρόλο 
του "προσώπου - αναφοράς" γι αυτούς. 

4. Κανένας εργαζόμενος δεν μπορεί να αναλαμβάνει το ρό¬ 
λο του "προσώπου -αναφοράς" για περισσότερους από έξι 
(6) ενοίκους των Μονάδων Ψυχοκοινωνικής Αποκατάστασης 
ή του Προγράμματος Προστατευμένου Διαμερίσματος. 

5. Σύνθεση προσωπικού: 
α) Στον ξενώνα: 

Ο αριθμός και η σύνθεση του προσωπικού ποικίλει ανά¬ 
λογα με τις εξειδικευμένες ανάγκες των ενοίκων και το βαθ¬ 
μό υποστήριξης του ξενώνα καθώς και του αριθμού των 
Προγραμμάτων Προστατευμένων Διαμερισμάτων που υλο¬ 
ποιεί. 

Οι ειδικότητες των εργαζομένων που καλύπτουν την εικο¬ 
σιτετράωρη λειτουργία του ξενώνα είναι ενδεικτικά οι εξής: 
Ψυχίατρος 
Ψυχολόγος 
Οικονόμος 
Νοσηλευτής/τρια 
Κοινωνικός Λειτουργός 
Εργοθεραπευτής/τρια 
Διοικητικός 
Βοηθητικό προσωπικό 
Ειδικός Παιδαγωγός 

Άλλες ειδικότητες όπως ενδεικτικά λογοθεραπευτές, γυ¬ 
μναστές, φυσιοθεραπευτές απασχολούνται στον ξενώνα 
μόνο για όσο χρόνο και για κάθε φορά που αναπτύσσεται 
αντίστοιχο πρόγραμμα σ’ αυτόν, 
β) Στο οικοτροφείο: 

Το προσωπικό ποικίλει ανάλογα με τις εξειδικευμένες 
ανάγκες των ατόμων που διαμένουν σ’ αυτό. Οι ειδικότητες 
που καλύπτουν την 24ωρη λειτουργία του Οικοτροφείου εί¬ 
ναι ενδεικτικά οι εξής: 

Ψυχίατρος 
Ψυχολόγος 
Οικονόμος 
Νοσηλευτής/τρια 
Κοινωνικός Λειτουργός 
Εργοθεραπευτής/τρια 
Διοικητικός 
Βοηθητικό προσωπικό 
Ειδικός Παιδαγωγός 

Άλλες ειδικότητες όπως ενδεικτικά λογοθεραπευτές, γυ¬ 
μναστές, φυσιοθεραπευτές απασχολούνται στον ξενώνα 
μόνο για όσο χρόνο και για κάθε φορά που αναπτύσσεται 
αντίστοιχο πρόγραμμα σ’ αυτό, 
γ) Στα προστατευμένα διαμερίσματα: 

Η λειτουργία της πολυκλαδικής θεραπευτικής ομάδας 
της αντίστοιχης Μονάδας Ψυχικής Υγείας, στην φροντίδα 
της οποίας ανατίθενται τα άτομα που εγκαθίστανται στο 
Προστατευμένο Διαμέρισμα, έχει την ευθύνη την καλή λει¬ 
τουργία του προγράμματος προστατευμένων διαμερισμά¬ 
των. Αυτή η ομάδα στελεχώνεται ενδεικτικά από: 

Ψυχίατρο 
Ψυχολόγο 
Κοινωνικό Λειτουργό 
Εργοθεραπευτή 
Επισκέπτη υγείας 
Διοικητικό Υπάλληλο 
Άλλους επαγγελματίες ψυχικής υγείας 
Ο αριθμός του προσωπικού που στηρίζει την υλοποίηση 
των προγραμμάτων προστατευμένων διαμερισμάτων κα¬ 
θορίζεται από τη διοίκηση του φορέα που ανήκει η Μονάδα 
Ψυχικής Υγείας μετά από εισήγηση του αντίστοιχου επι¬ 
στημονικού υπεύθυνού της στην οποία ανατίθεται το πρό¬ 
γραμμα προστατευμένου διαμερίσματος με βάση τον αριθ¬ 
μό των προστατευμένων διαμερισμάτων που έχουν ανατε¬ 
θεί στη Μονάδα Ψυχικής Υγείας και το βαθμό αυτονομίας 
των ατόμων με ψυχικές διαταραχές που διαμένουν σε αυτά. 

Ο αριθμός των μελών της Θεραπευτικής Ομάδας είναι 
από πέντε (5) μέχρι δέκα (10) και παρέχουν πλήρη ψυχοκοι- 
νωνική υποστήριξη σε, κατ’ ανώτατο όριο πενήντα (50) άτο¬ 
μα με ψυχικές διαταραχές που διαβιούν σε προστατευμένα 
διαμερίσματα και παρέχουν τις υπηρεσίες τους σ’ αυτά 
σύμφωνα με το πρόγραμμα που συντάσσει ο επιστημονικός 
υπεύθυνος της Μονάδας Ψυχικής Υγείας στην οποία έχει 
ανατεθεί το πρόγραμμα του προστατευμένου διαμερίσμα¬ 
τος. 

δ) Στις Μονάδες Ψυχοκοινωνικής Αποκατάστασης Παι¬ 
διών ή Εφήβων: 

Στις Μονάδες Ψυχοκοινωνικής Αποκατάστασης Παιδιών 
ή Εφήβων το προσωπικό που καλύπτει την 24ωρη λειτουρ¬ 
γίας τους απαρτίζεται ενδεικτικά από τις εξής ειδικότητες: 

Παιδοψυχίατρος ή Ψυχίατρος με εμπειρία ή και εξειδί- 
κευση στη θεραπεία εφήβων με ψυχικές διαταραχές. 
Ψυχολόγος 
Οικονόμος 
Νοσηλευτής/τρια 
Κοινωνικός Λειτουργός 
Εργοθεραπευτής/τρια 
Διοικητικός 
Βοηθητικό προσωπικό 
Ειδικός Παιδαγωγός 

Άλλες ειδικότητες όπως ενδεικτικά λογοθεραπευτές, γυ¬ 
μναστές, φυσιοθεραπευτές απασχολούνται στον ξενώνα 
μόνο για όσο χρόνο και για κάθε φορά που αναπτύσσεται 
αντίστοιχο πρόγραμμα σ’ αυτά. 

Η αναλογία του προσωπικού προς τους φιλοξενούμενους 
οφείλει να είναι τουλάχιστον 3:1 (εργαζόμενοι / φιλοξενού¬ 
μενοι) και η παρουσία του σε κάθε Μονάδα είναι απαραίτη¬ 
τη σε εικοσιτετράωρη βάση. 

Στους ξενώνες παιδιών ή εφήβων ανάλογα με το πρό¬ 
γραμμα και τις κατά περίπτωση ειδικές ανάγκες των παι¬ 
διών και των εφήβων εγκρίνεται από τον Υπουργό Υγείας 
και Πρόνοιας πρόσθετη εξειδικευμένη κατά περίπτωση στε- 
λέχωση, μετά από εισήγηση του Επιστημονικά Υπεύθυνου 
στην Τομεακή Επιτροπή Ψυχικής Υγείας Παιδιών και Εφή¬ 
βων του Τομέα Ψυχικής Υγείας Παιδιών και Εφήβων που 
ανήκει ο ξενώνας και αντίστοιχη πρόταση από την αρμόδια 
Τομεακή Επιτροπή Ψυχικής Υγείας Παιδιών και Εφήβων ή 
την Τομεακή Επιτροπή Ψυχικής Υγείας όπου δεν υφίσταται 
Τομεακή Επιτροπή Ψυχικής Υγείας Παιδιών και Εφήβων. 
Ενδεικτικά: 


*Στις Μονάδες που φιλοξενούν παιδιά προσχολικής ηλι¬ 
κίας στο προσωπικό περιλαμβάνονται νηπιαγωγοί και βοη¬ 
θητικό προσωπικό πλέον του προσωπικού που έχει περι¬ 
γράφει ανωτέρω. 

*Στις Μονάδες που φιλοξενούν παιδιά λανθάνουσας και 
προεφηβικής ηλικίας στο προσωπικό περιλαμβάνονται 
απαραίτητα ειδικοί παιδαγωγοί. 

*Στις Μονάδες που φιλοξενούν εφήβους στο προσωπικό 
περιλαμβάνονται ειδικοί παιδαγωγοί και άλλοι επαγγελμα- 
τίες ψυχικής υγείας. 

6. Η ένταξη σε πρόγραμμα προστατευμένου διαμερίσμα¬ 
τος ενός ασθενούς γίνεται με αίτηση του ιδίου ατόμου και 
με πρόταση του θεράποντα ψυχιάτρου ή άλλου επαγγελ- 
ματία ψυχικής υγείας ή οποιοσδήποτε κοινοτικής ή πανεπι¬ 
στημιακής ψυχιατρικής υπηρεσίας που είχε την ευθύνη πα¬ 
ρακολούθησης αυτού του ατόμου πριν την παραπομπή του 
προς τη Πολυκλαδική Θεραπευτική Ομάδα που υλοποιείτο 
Πρόγραμμα του Προστατευμένου Διαμερίσματος. Μαζί με 
την πρόταση κατατίθεται ιστορικό του ασθενούς στο οποίο 
καταχωρούνται τα στοιχεία που αφορούν στη λειτουργικό¬ 
τητα του ατόμου, τη συμμετοχή του σε κοινωνικές δραστη¬ 
ριότητες, το κοινωνικό του δίκτυο (συχνότητα και ένταση 
σχέσεων με οικογένεια, φίλους) το εργασιακό του ιστορικό 
και όποια άλλα στοιχεία κρίνει απαραίτητα η πολυκλαδική 
θεραπευτική ομάδα. 

7. Οι ξενώνες καιτα οικοτροφεία των παιδιών και των εφή¬ 
βων διασυνδέονται λειτουργικά με τις παιδοψυχιατρικές 
υπηρεσίες του Τομέα Ψυχικής Υγείας Παιδιών και Εφήβων 
στον οποίο υπάγονται. Επίσης μετέχουν στο πρόγραμμα 
εφημεριών του Τομέα Ψυχικής Υγείας Παιδιών και Εφήβων 
μετά από εισήγηση της Τομεακής Επιτροπής Ψυχικής Υγεί¬ 
ας Παιδιών και Εφήβων ή της Τομεακής Επιτροπής Ψυχικής 
Υγείας όπου δεν έχει συσταθεί ή δεν έχει λειτουργήσει η 
αντίστοιχη Τομεακή Επιτροπή Ψυχικής Υγείας Παιδιών και 
Εφήβων. 

Η προετοιμασία του ενοίκου που βαίνει προς ενηλικίωση 
και θα χρειασθεί να παραμείνει για μεγαλύτερο χρονικό διά¬ 
στημα σε προστατευμένη στεγαστική δομή, για τη μεταφο¬ 
ρά του στην αντίστοιχη μονάδα ενηλίκων του Τομέα Ψυχι¬ 
κής Υγείας που ανήκει, είναι ευθύνη του Επιστημονικά 
Υπεύθυνου και της Πολυκλαδικής Θεραπευτικής Ομάδας 
και της Μονάδας Ψυχικής Υγείας που τον φιλοξενεί και της 
Μονάδας Ψυχικής Υγείας που θα τον υποδεχθεί. 

Άρθρο 12 

Εσωτερικός Κανονισμός Λειτουργίας 

Καταρτίζεται Εσωτερικός Κανονισμός Λειτουργίας από 
τη διοίκηση του φορέα στον οποίο ανήκει η Μονάδα Ψυχο- 
κοινωνικής Αποκατάστασης ή το Πρόγραμμα Προστατευ¬ 
μένου Διαμερίσματος, σε διάστημα έξι (6) μηνών από την 
έναρξη λειτουργίας τους, όπου θα περιγράφονται αναλυτι¬ 
κά τα αναφερόμενα στα προηγούμενα κεφάλαια, υποβάλ¬ 
λεται στη Δ/νση Ψυχικής Υγείας και εγκρίνεται από τον 
Υπουργό Υγείας και Πρόνοιας. 

Άρθρο 13 

Τ ρόπος παραπομπής 

Στις Μονάδες Ψυχοκοινωνικής Αποκατάστασης και τα 
Προγράμματα Προστατευμένων Διαμερισμάτων παραπέ- 
μπονται άτομα με ψυχικές διαταραχές ή νοητική υστέρηση 
με δευτερογενείς ψυχικές διαταραχές από τις Μονάδες 




8402 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Ψυχικής Υγείας του άρθρου 4 του Ν. 2716/99 κατά τα ορι¬ 
ζόμενα οτην παρ. 2 του άρθρου 9 του ιδίου νόμου. 

ΚΕΦΑΛΑΙΟ Δ 
ΔΙΑΧΕΙΡΙΣΗ 
Άρθρο 14 

Διοικητικό-οικονομική διαχείριση 

Η διοικητικό-οικονομική διαχείριση κάθε Μονάδας Ψυχο- 
κοινωνικής Αποκατάστασης και Προγράμματος Προστατευ- 
μένου Διαμερίσματος είναι αυτοτελής και αυτόνομη. 

Η οικονομική διαχείριση κάθε Μονάδας Ψυχοκοινωνικής 
Αποκατάστασης και Προγράμματος Προστατευμένου Δια¬ 
μερίσματος, καταγράφεται, εγκρίνεται, παρακολουθείται 
και ελέγχεται χωριστά στο πλαίσιο του δικού της προϋπο¬ 
λογισμού που ενσωματώνεται στον προϋπολογισμό του 
φορέα στον οποίο ανήκει και απεικονίζεται ως παράρτημά 
του. 

Η αυτοτελής διαχείριση αφορά τις ατομικές δαπάνες των 
χρηστών που ενδεικτικά είναι: η ένδυση, η διατροφή, οι ατο¬ 
μικές αγορές και τα ατομικά έξοδα, στο πλαίσιο της εκπαι¬ 
δευτικής διαδικασίας κοινωνικής τους επανένταξης. 

Άρθρο 15 

Η διαχείριση στους ξενώνες 

1. Η προμήθεια τροφίμων και ποτών, ενδυμάτων, ειδών 
υπόδησης, ειδών καθαριότητας και υγιεινής, διενεργείται 
από τον ασθενή που συνοδεύεται από τον εκπαιδευτή του, 
μέλος της πολυκλαδικής θεραπευτικής ομάδας, για το χρο¬ 
νικό διάστημα που ο επιστημονικός υπεύθυνος εκτιμά ότι ο 
ασθενής δεν είναι έτοιμος να διενεργεί τις προμήθειές του 
μόνος του. Ο εκπαιδευτής ενημερώνει για την οικονομική 
αυτή δραστηριότητα κάθε φορά τον διαχειριστή του ξενώ¬ 
να. Μετά την ολοκλήρωση της εκπαίδευσης και όποτε ο επι¬ 
στημονικός υπεύθυνος εκτιμήσει ότι ο ασθενής είναι ικανός 
να διενεργεί τις προμήθειες των ανωτέρω ειδών μόνος του, 
εκδίδει σχετική πράξη την οποία κοινοποιεί στον διαχειρι¬ 
στή. 

Όταν οι προμήθειες των ανωτέρω ειδών γίνονται για την 
κάλυψη των αναγκών του συνόλου των ασθενών, η προμή¬ 
θεια διενεργείται από τριμελή επιτροπή. Η επιτροπή αποτε- 
λείται από δύο ασθενείς και έναν εκπαιδευτή. 

Στα καθήκοντα κάθε εκπαιδευτού μέλουςτης Πολυκλαδι¬ 
κής Θεραπευτικής Ομάδας και του επιστημονικού υπευθύ¬ 
νου είναι η άσκηση του ασθενή-χρήστη των υπηρεσιών του 
ξενώνα στην έρευνα της αγοράς και στην ανάδειξη των ιδι¬ 
αίτερων προτιμήσεων του ασθενή, έτσι ώστε να αποκτήσει 
την δεξιότητα να αναζητά την άριστη σχέση τιμής-οφέλους 
στο πλαίσιο του προϋπολογισμού για κάθε αγαθό ή υπηρε¬ 
σία που προτίθεται να καταναλώσει. 

2. Στις Μονάδες Ψυχοκοινωνικής Αποκατάστασης και ει¬ 
δικότερα σε αυτές που ανήκουν σε φορείς που διέπονται 
από τις διατάξεις του Ν. 2362/95 "Περί Δημόσιου Λογιστι¬ 
κού, ελέγχου των δαπανών του κράτους και άλλες διατά¬ 
ξεις" ή χρηματοδοτούνται τουλάχιστον κατά 50% από τον 
κρατικό προϋπολογισμό, η διοικητικό-οικονομική τους δια¬ 
χείριση σε ότι αφοράτις λειτουργικές δαπάνες διενεργείται 
στα πλαίσια ενός εγκεκριμένου κλειστού προϋπολογισμού. 
Η διοίκηση του φορέα στον οποίο ανήκει ο ξενώνας ορίζει 
υπόλογο από το προσωπικό του, εκτός εκείνου που υπηρε¬ 
τεί στον ξενώνα, και διαχειριστή από το σύνολο του προσω¬ 
πικού που απασχολείται στον ξενώνα με πλήρη απασχόλη¬ 
ση σε αυτόν και ασκείτο καθήκοντάτου επί εξάμηνο. Ο δια¬ 


χειριστής μεριμνά για την εύρυθμη λειτουργία του ξενώνα 
σε ότι αφορά τα υλικά, τις προμήθειες και την οικονομική 
οργάνωση των δραστηριοτήτων, όπως ενδεικτικά οι εκπαι¬ 
δευτικές και ψυχαγωγικές δραστηριότητες του ξενώνα, η 
αντικατάσταση του φθαρέντος εξοπλισμού, οι πληρωμές 
των παγίων (Ενοίκιο, Ο.Τ.Ε, Δ.Ε.Η, νερό κ.λ.π), η καταβολή 
των επιδομάτων, όπου αυτά χορηγούνται, και αποδίδει λο¬ 
γαριασμό στον υπόλογο που έχει ορίσει ο φορέας στον 
οποίο ανήκει ο ξενώνας. 

Ο επιστημονικός υπεύθυνος του ξενώνα ορίζει εκ περι¬ 
τροπής έναν ασθενή-χρήστη των υπηρεσιώντου ξενώνα ως 
βοηθό του διαχειριστή με δίμηνη θητεία έτσι ώστε κάθε 
ασθενής να εκπαιδευτεί στην οικονομική διαχείριση του ξε¬ 
νώνα. 

Στον ξενώνα ο διαχειριστής τηρεί βιβλίο δαπανών και 
ενεργειών στο οποίο καταγράφονται οι δραστηριότητες 
από οικονομικής άποψης καιπεριγράφονται οι ανάγκες που 
ικανοποιήθηκαν. 

Η οικονομική διαχείριση στον ξενώνα γίνεται με πάγια 
προκαταβολή που εκδίδει η οικονομική υπηρεσία του φο¬ 
ρέα στον οποίο ανήκει ο ξενώνας το ύψος της οποίας καλύ¬ 
πτει πλήρως το 1/12 του προϋπολογισμού του ξενώνα. 

Όλες οι άλλες δαπάνες του ξενώνα που αφορούν την μι¬ 
σθοδοσία του προσωπικού, την συντήρηση του κτιρίου- 
εφόσον διενεργείται από το προσωπικό του φορέα στον 
οποίο ανήκει ο ξενώνας- και τις έκτακτες και απρόβλεπτες 
ανάγκες διενεργούνται από τον φορέα που ανήκει ο ξενώ¬ 
νας. 

Άρθρο 16 

Η διαχείριση στο Οικοτροφείο 

Η διοικητικο-οικονομική διαχείριση των οικοτροφείων 
ακολουθεί τις διατάξεις της παρούσας απόφασης που αφο¬ 
ρούν την διαχείριση των ξενώνων. Ειδικότερα, εφόσον οι 
ασθενείς-χρήστες των υπηρεσιών του οικοτροφείου κατά 
την εκτίμηση του επιστημονικού υπευθύνου δεν μπορούν 
να πραγματοποιούν τις ατομικές οικονομικές τους δραστη¬ 
ριότητες μόνοι τους, τότε οι αντίστοιχες πράξεις γίνονται με 
την εποπτεία του εκπαιδευτή τους, ο οποίος αποδίδει λο¬ 
γαριασμό στον διαχειριστή του οικοτροφείου και αυτός 
στον υπόλογο. 

Σε περίπτωση που η πλειοψηφία των ασθενών-ενοίκων 
του οικοτροφείου δεν είναι σε κατάσταση να πραγματοποι¬ 
ήσουν αυτόνομα τις οικονομικές τους δραστηριότητες, για 
προμήθειες που αφορούν τις ανάγκες του συνόλου των 
ενοίκων του οικοτροφείου αυτές διενεργούνται από τριμε¬ 
λή επιτροπή στην οποία το ένα μέλος είναι ασθενής-ένοικος 
του οικοτροφείου εξ αυτών που ο επιστημονικός υπεύθυ¬ 
νος έχει βεβαιώσει ότι δύνανται να ασκούν οικονομικές δρα¬ 
στηριότητες αυτοτελώς. 

Άρθρο 17 

Η διαχείριση στα Προγράμματα Προστατευμένων 
Διαμερισμάτων 

Η διοίκηση του φορέα στον οποίο ανήκει η Μονάδα Ψυχι¬ 
κής Υγείας που αναπτύσει προγράμματα Προστατευμένων 
Διαμερισμάτων ορίζει υπόλογο από το προσωπικό του, 
εκτός εκείνου που εργάζεται στο Πρόγραμμα Προστατευ¬ 
μένου Διαμερίσματος, και διαχειριστή από το σύνολο του 
προσωπικού που απασχολείται στο Πρόγραμμα Προστα¬ 
τευμένων Διαμερισμάτων. 

Ο προϋπολογισμός που αφορά το προστατευμένο διαμέ¬ 
ρισμα συντίθεται από δύο μέρη. Το ένα μέρος αφορά τις 
"υποστηρικτικές" δαπάνες που πραγματοποιεί απευθείας ο 
φορέας στον οποίο ανήκει το διαμέρισμα και περιλαμβάνει 

το μέρος της μισθοδοσίας των εργαζομένων του φορέα αυ¬ 
τού, που απασχολούνται με οποιονδήποτε τρόπο και για 
οποιοδήποτε χρονικό διάστημα στο προστατευμένο διαμέ¬ 
ρισμα καθώς και τις δαπάνες για την προμήθεια φαρμάκων 
των ασθενών-ενοίκωντου προστατευμένου διαμερίσματος 
που είναι ανασφάλιστοι. 

Το άλλο μέρος αφορά τις δαπάνες "λειτουργίας", των πα¬ 
γίων (Ενοίκιο, ΟΤΕ, ΔΕΗ, νερό κ.λ.π.) και τις δαπάνες ψυχα¬ 
γωγίας. Για τη διαμόρφωση του μέρους αυτού του προϋ¬ 
πολογισμού συνυπολογίζεται και το 80% των εισοδημάτων 
που έχει κάθε ένοικος από οποιαδήποτε ιδία πηγή εισοδή¬ 
ματος. Η συνεισφορά αυτή δεν μπορεί να ξεπερνά τις 
120.000 δρχ. μηνιαίως. Το σύνολο του προϋπολογισμού 
του μέρουςτων "λειτουργικών" δαπανώντου προστατευμέ¬ 
νου διαμερίσματος αναλογίζεται σε κάθε δωδεκατημόριό 
του ισόποσα σε κάθε ένοικο του προστατευμένου διαμερί¬ 
σματος, ο οποίος συμμετέχει ισομερώς στην κάλυψη των 
δαπανών και την πραγματοποίηση των οικονομικών δρα¬ 
στηριοτήτων του προστατευμένου διαμερίσματος. 

Ένας έκτων ασθενών-ενοίκωντου προστατευμένου δια¬ 
μερίσματος εκ περιτροπής και για διάστημα τεσσάρων (4) 
μηνών ορίζεται βοηθός του διαχειριστή και ασκεί καθήκο¬ 
ντα οικονόμου του διαμερίσματος και επιβλέπει την εφαρ¬ 
μογή των από κοινού με το σύνολο των ενοίκων του προ¬ 
στατευμένου διαμερίσματος αποφάσεων για τις οικονομι¬ 
κές δραστηριότητες του προστατευμένου διαμερίσματος. 

Ο διαχειριστής από κοινού με το βοηθό του αποδίδουν λο¬ 
γαριασμό στον υπόλογο. 

Άρθρο 18 

Γ ενικές κατευθύνσεις 

1. Οι προμήθειες των αναλώσιμων ειδών στις Μονάδες 
Ψυχοκοινωνικής Αποκατάστασης και στα Προγράμματα 
Προστατευμένων Διαμερισμάτων γίνονται σε ημερήσια βά¬ 
ση. Σε περίπτωση μαζικής προμήθειας αυτή δεν πρέπει να 
υπερβαίνει την κάλυψη των αναγκών των ενοίκων της Μο¬ 
νάδας Ψυχοκοινωνικής Αποκατάστασης ή του Προγράμμα¬ 
τος Προστατευμένου Διαμερίσματος για χρονικό διάστημα 
μεγαλύτερο των επτά (7) ημερών. 

2. Το σύνολο των απασχολουμένων καιτων χρηστών-ενοί- 
κων κάθε Μονάδας Ψυχοκοινωνικής Αποκατάστασης ή 
Προγράμματος Προστατευμένων Διαμερισμάτων είναι 
υπεύθυνοι-υπόλογοι για την κινητή και ακίνητη περιουσία 
της μονάδας ή του προγράμματος και είναι ισομερώς υπό¬ 
λογοι για αυτήν στο φορέα στον οποίο ανήκει η Μονάδα Ψυ- 
χοκοινωνικής Αποκατάστασης ή το Πρόγραμμα Προστα¬ 
τευμένου Διαμερίσματος. 

3. Τον μήνα Ιανουάριο κάθε έτους γίνεται απογραφή της 
περιουσίας της Μονάδας Ψυχοκοινωνικής Αποκατάστασης 
η οποία κατατίθεται στον φορέα στον οποίο ανήκει η Μονά¬ 
δα Ψυχοκοινωνικής Αποκατάστασης και στον οποίο ανήκει 
το σύνολο της περιουσίας αυτής. Κάθε αντικείμενο που δεν 
μπορεί να χρησιμοποιηθεί επειδή τέθηκε εκτός λειτουργίας 
ή αποφασίστηκε η αντικατάστασή του παραδίδεται στον 
φορέα που ανήκει η Μονάδα Ψυχοκοινωνικής Αποκατάστα¬ 
σης προς αχρήστευσή του. 

4. Κατά τα λοιπά για τις Μονάδες Ψυχοκοινωνικής Απο¬ 
κατάστασης που ανήκουν σε Ν.Π.Δ.Δ ή σε Ν.Π.Ι.Δ που επι¬ 
χορηγούνται τουλάχιστον κατά 50% από τον κρατικό προϋ¬ 
πολογισμό ισχύουν οι διατάξεις που διέπουν την διαχείριση 
του φορέα που ανήκει η Μονάδα Ψυχοκοινωνικής Αποκα¬ 
τάστασης, ενώ για τις λοιπές Μονάδες Ψυχοκοινωνικής 
Αποκατάστασης ισχύουν οι αντίστοιχες διατάξεις που διέ¬ 
πουν την λειτουργία του φορέα στον οποίο ανήκουν. Σε 
όλες τις περιπτώσεις η εφαρμογή των διατάξεων αυτών 


οφείλει να εξυπηρετεί την εκπαίδευση των ασθενών-ενοί- 
κων στις Μονάδες Ψυχοκοινωνικής Αποκατάστασης και να 
διασφαλίζει τη λειτουργία της Μονάδας στο πρότυπο της 
λειτουργίας οικογενειακού περιβάλλοντος. 

ΚΕΦΑΛΑΙΟ Ε 
ΛΕΙΤΟΥΡΓΙΑ 
Άρθρο 19 
Λειτουργία 

1. Οι αποκαταστασιακοί στόχοι λειτουργίας των ξενώνων, 
των οικοτροφείων και των προστατευμένων διαμερισμάτων 
υλοποιούνται με: 

α. Τη συνεχή και σταθερή εφαρμογή προγραμμάτων που 
ωθούντο άτομο στην απόκτηση του μέγιστου δυνατού επι¬ 
πέδου λειτουργικότητάς του. 

β. Την ανάπτυξη προγραμμάτων που παρέχουν δυνατό¬ 
τητες για εκπαίδευση στα άτομα αυτά. 

γ. Προγράμματα και δραστηριότητες που προωθούν και 
βοηθούν το άτομο να αποκτήσει δυνατότητες κριτικής και 
αξιολόγησης των δράσεων και των υπηρεσιών που του πα¬ 
ρέχονται. 

δ. Δράσεις που βοηθούν το άτομο στη διεκδίκηση και 
άσκηση των νομικών, πολιτικών και κοινωνικών δικαιωμά¬ 
των του. 

ε. Προγράμματα δράσεων ανάπτυξης συνεργασίας με 
εθελοντές και συλλόγους. 

στ. Προγράμματα ενθάρρυνσης της συμμετοχής των 
ατόμων με ψυχικές διαταραχές στα κοινά. 

ζ. Προγράμματα ευαισθητοποίησης και ενημέρωσης της 
κοινότητας για την καταπολέμηση του στίγματος της ψυχι¬ 
κής νόσου, την ενημέρωση για τις εξωιδρυματικές μορφές 
φροντίδας των ατόμων με ψυχικές διαταραχές και την ανα¬ 
γνώριση των δικαιωμάτων τους. 

2. Ο Επιστημονικά Υπεύθυνος και η Πολυκλαδική Θερα¬ 
πευτική Ομάδα οφείλουν να συντονίζουν τις δραστηριότη¬ 
τες και τις λειτουργίες που δύναται να αναπτυχθούν στις 
Μονάδες Ψυχοκοινωνικής Αποκατάστασης και τα Προ¬ 
γράμματα Προστατευμένων Διαμερισμάτων ώστε αυτές να 
προσαρμόζονται στις ανάγκες των ατόμων που φιλοξενεί 
και να εγκαθιδρύουν άμεσες σχέσεις μεταξύ των ατόμων 
στα οποία απευθύνεται και της κοινωνίας. 

ΚΕΦΑΛΑΙΟ ΣΤ 
ΥΠΟΔΟΜΗ 
Άρθρο 20 

Περιγραφή του χώρου 

α) Ξενώνες-Οικοτροφεία 

Οι ξενώνες και τα οικοτροφεία πρέπει να διαθέτουν: 

1. Μπάνιο με \Ν. Ο. και νιπτήρα ανά πέντε (5) άτομα δια¬ 
στάσεων τουλάχιστον 4 τμ. το καθένα. 

2. Ευρύχωρη κουζίνα 10-12 τμ. τουλάχιστον ανά 10 άτο¬ 
μα, ώστε να μπορούν οι ένοικοι να εκπαιδεύονται στη μα¬ 
γειρική. 

3. Υπνοδωμάτια των δύο (2) ατόμων. Κατ’ εξαίρεση, μετά 
από εισήγηση της Τομεακής Επιτροπής Ψυχικής Υγείας και 
έγκριση της Δ/νσης Ψυχικής Υγείας μπορεί τα υπνοδωμά¬ 
τια να είναι των τριών (3) ατόμων, όπου το επιτρέπει ο χώ¬ 
ρος. 

4. Κοινόχρηστους χώρους α) καθιστικό, το οποίο μπορεί 
να εξυπηρετεί τουλάχιστον τα 2/3 των ενοίκων ταυτοχρό- 
νως, β) Τραπεζαρία, για σίτιση τουλάχιστον του 1/3 των 

ενοίκων ταυτοχρόνως, γ) αίθουσας πολλαπλών χρήσεων, 
όπου αυτό είναι δυνατόν. 

5. Γ ραφείο των επαγγελματιών, το οποίο χρησιμοποιείται 
για τις ειδικές ανάγκες στις ημέρες εφημερίας για όσες 
στεγαστικές δομές ενταχθούν στο πρόγραμμα εφημερίας 
όπως αυτό προσδιορίζεται από την Τομεακή Επιτροπή Ψυχι¬ 
κής Υγείας του Τομέα Ψυχικής Υγείας στον οποίο υπάγονται. 

Με μεταγενέστερη απόφασή μας θα καθορισθούν τα 
πρότυπα κατασκευής των ανωτέρω στεγαστικών δομών, 
β) Πρόγραμμα ΠροστατευμένωνΔιαμερισμάτων 
Κάθε κατοικία που εντάσσεται στο Πρόγραμμα Προστα- 
τευμένου Διαμερίσματος πρέπει να διαθέτει: 

1. Μπάνιο με \Ν. Ο. και νιπτήρα ανά πέντε (5) άτομα δια¬ 
στάσεων τουλάχιστον 4 τμ. το καθένα. 

2. Ευρύχωρη κουζίνα 9 τμ. τουλάχιστον. 

3. Υπνοδωμάτιο των δύο (2) ατόμων , το μέγιστο 

4. Ευρύχωρο καθιστικό ώστε να εξυπηρετείται το σύνολο 
των ενοίκων ταυτοχρόνως. 

Άρθρο 21 

Υλικοτεχνική Υποδομή 

1. Ο ξενώνας, το οικοτροφείο και το προστατευμένο δια¬ 
μέρισμα πρέπει να έχουν την κατωτέρω υλικοτεχνική υπο¬ 
δομή: 

α) θέρμανση σε όλα τα δωμάτια και ψύξη τουλάχιστον στα 
υπνοδωμάτια, 

β) κρεβάτι με στρώμα και δύο μαξιλάρια για κάθε άτομο, 
ατομικά κομοδίνα και ερμάρια και ντουλάπες ανά δύο άτο¬ 
μα, 

γ) σεντόνια, υποσέντονα και μαξιλαροθήκες σε επαρκή 
αριθμό και κλινοσκεπάσματα τουλάχιστον τέσσερα ανά 
άτομο (δύο χειμερινά και δύο καλοκαιρινά) 
δ) ο,τιδήποτε άλλο απαιτεί η λειτουργία ενός μέσου νοι¬ 
κοκυριού όπως ενδεικτικά: κουρτίνες, καναπέδες, καρέ¬ 
κλες, πολυθρόνες, μοκέτες, καθρέπτες. 

ε) είδη διακόσμησης όπως ενδεικτικά: αντίγραφα έργων 
τέχνης ή δικές τους δημιουργίες που μπορούν να αναρτη- 
θούν μετά από σύμφωνη γνώμη της Πολυκλαδικής Θερα¬ 
πευτικής Ομάδας και των ενοίκων, σταχτοδοχεία, βάζα. 

στ) τουλάχιστοντα αναγκαία σε ποσότητες και είδη σκεύη 
κουζίνας και μαγειρικής, τραπεζομάντιλα κ.λ.π. 

ζ) ηλεκτρικές συσκευές νοικοκυριού όπως ενδεικτικά 
πλυντήρια ρούχων και πιάτων, ψυγείο, κουζίνα, απορροφη- 
τήρας, όλα με προδιαγραφές μακρόχρονης αντοχής λόγω 
του αριθμού των ενοίκων που τα χρησιμοποιούν. 

η) ηλεκτρονικός- υποστηρικτικός-εκπαιδευτικός εξοπλι¬ 
σμός όπως ενδεικτικά τηλεόραση, στερεοφωνικό συγκρό¬ 
τημα, νίάοο, ίαχ, τηλέφωνο, φωτογραφική μηχανή. 

θ) είδη μπάνιου και ειδικά εξαρτήματα όπου χρειάζονται, 
όπως ενδεικτικά για άτομα με κινητικές αναπηρίες και για 
γηριατρικά περιστατικά 

ΚΕΦΑΛΑΙΟ Ζ 
ΕΙΔΙΚΕΣ ΡΥΘΜΙΣΕΙΣ 
Άρθρο 22 
Γ ενικές Διατάξεις 

1. Σε χρονικό διάστημα 4 έως 6 μηνών από την έναρξη λει¬ 


τουργίας των Μονάδων Ψυχοκοινωνικής Αποκατάστασης ή 
των Προγραμμάτων Προστατευμένων Διαμερισμάτων τα 
άτομα που διαμένουν και λαμβάνουν χρηματικά ποσά σε 
εφαρμογή των προβλεπομένων στα άρθρα 13 και 14 του 
Ν.2716/99 συμμετέχουν, για εκπαιδευτικούς λόγους και ως 
καταναλωτές των υπη ρεσιών που το υς παρέχονται, στις δα¬ 
πάνες που αφορούν στο ενοίκιο, διατροφή, κοινόχρηστους 
λογαριασμούς για μεν το ποσό που προέρχεται από τη διά¬ 
ταξη του άρθρου 14 σε αναλογία που συνολικά δεν μπορεί 
να υπερβαίνει το ήμισυ του λαμβανομένου χρηματικού πο¬ 
σού και με ολόκληρο το ποσό που προέρχεται από τη διά¬ 
ταξη της παρ. 2 του άρθρου 13του Ν.2716/99. 

2. Μέχρι τη σύσταση και λειτουργία των Τομεακών Επι¬ 
τροπών Ψυχικής Υγείας, η Δ/νση Ψυχικής Υγείας εκδίδει 
απόφαση προσωρινής έγκρισης σκοπιμότητας και λειτουρ¬ 
γίας των Μονάδων Ψυχοκοινωνικής Αποκατάστασης ή των 
Προγραμμάτων Προστατευμένων Διαμερισμάτων του άρ¬ 
θρου 9 του Ν.2716/99 και των αντίστοιχων του άρθρου 11 
του ιδίου νόμου από νομικά πρόσωπα ιδιωτικού δικαίου μη 
κερδοσκοπικού χαρακτήρα 

3. Εξειδικευμένες υπηρεσίες υγείας, εκτός της ψυχιατρι¬ 
κής παρακολούθησης η οποία παρέχεται με ευθύνη του φο¬ 
ρέα στον οποίο υπάγονται οι Μονάδες Ψυχοκοινωνικής 
Αποκατάστασης ή τα Προγράμματα Προστατευμένων Δια¬ 
μερισμάτων καθώς και άλλες υπηρεσίες όπως φυσιοθερα¬ 
πεία, λογοθεραπεία κ.α. αναζητούνται κατά προτεραιότητα 
από δημόσιους φορείς στην περιοχή λειτουργίας τους ή 
πλησίον αυτών. Ο Επιστημονικά Υπεύθυνος της Μονάδας 
Ψυχοκοινωνικής Αποκατάστασης ή του Προγράμματος 
Προστατευμένων Διαμερισμάτων μεριμνά για τη διασύνδε¬ 
ση μ’ αυτές τις υπηρεσίες. Στην περίπτωση αντιμετώπισης 
δυσκολιών στην εξεύρεση αυτών των υπηρεσιών, απευθύ¬ 
νεται εγγράφως στην Τομεακή Επιτροπή Ψυχικής Υγείας η 
οποία αναλαμβάνει την διεκπεραίωση του θέματος μέσω 
τηςΔ/νσης Ψυχικής Υγείας. Στην περίπτωση αδυναμίας κά¬ 
λυψης των αναγκών για τις προαναφερόμενες υπηρεσίες 
αυτές αναζητούνται σε ιδιωτικό τομέα ή εξετάζεται η περί¬ 
πτωση πρόσληψης με μερική απασχόληση, του ανάλογου 
ειδικού επαγγελματία. Η προτίμηση της πρώτης ή της δεύ¬ 
τερης εναλλακτικής λύσης βασίζεται σε συνδυασμό χρημα¬ 
τοοικονομικών και θεραπευτικών κριτηρίων, στην αντίστοι¬ 
χη απόφαση της Διοίκησης του φορέα, στον οποίο ανήκει η 
Μονάδα Ψυχοκοινωνικής Αποκατάστασης ή το Πρόγραμμα 
Προστατευμένου Διαμερίσματος. 

Άρθρο 23 
Τελική Ρύθμιση 

Με την έκδοση της παρούσας απόφασης κάθε προγενέ¬ 
στερη σχετική απόφαση καταργείται. 

Η ισχύς της παρούσας αρχίζει από τη δημοσίευση του Ν. 
2716/17.5.99. 

Η παρούσα να δημοσιευθεί στην εφημερίδα της κυβερνή- 
σεως. 

Αθήνα, 16 Μάίου 2000 

οι ΥΠΟΥΡΓΟΙ 

